Nynorsk

Un o ddwy ffurf swyddogol yr iaith Norwyeg ysgrifenedig yw Nynorsk (yn llythrennol, "Norwyeg Newydd"). Bokmål yw'r ffurf arall swyddogol. Tra bo Bokmål yn deillio o ffurfiau Daneg a siaradwyd yn ninasoedd Norwy pan oedd y wlad honno yn perthyn i Ddenmarc ac yn cael ei defnyddio yn bennaf ar gyfer ysgrifennu safonol erbyn heddiw, mae Nynorsk yn ffurf a greuwyd yn y 19g gan Ivar Aasen ar sylfaen tafodieithoedd byw gorllewin Norwy. Mae'n llawer agosach i'r iaith lafar na Bokmål.

Categori:Ieithoedd Norwy
Categori:Norwyeg